
AVIZ

asupra propunerii legislative pentru completarea Legii nr.145/1997 

privind asigurările sociale de sănătate  

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă pentru completarea Legii nr.145/1997 privind asigurările sociale de sănătate, trimisă comisiei cu adresa nr. 195 din 2 mai 2001.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 20 iunie 2001.

În urma dezbaterilor, membrii comisiei au hotărât avizarea favorabilă cu următorul amendament acceptat de comisie:

Amendamentul propus

Text adoptat de comisie

0

3

1
Art.91. Are - de asemenea - calitatea de asigurat, fără plata contribuţiei pentru asigurările sociale de sănătate, persoana care nu realizează nici un fel de venituri şi nu face parte din categoriile prevăzute la art.6 şi art.91.


Se propune reformularea textului după cum urmează:

“Art.91. Are - de asemenea - calitatea de asigurat, fără plata contribuţiei pentru asigurările sociale de sănătate, persoana care nu realizează nici un fel de venituri, independent de voinţa ei şi nu face parte din categoriile prevăzute la art.6 şi art.9.”
Autori: deputaţii Smaranda Dobrescu şi Gheorghe Barbu
Pentru a nu încuraja nemunca, prevederile noului articol trebuie să fie limitate la o anumită perioadă de timp şi la situaţia în care o persoană nu realizează venituri.

Pentru corectarea unei erori de dactilografiere.

